Мектептік шеберханалар

Мектептік шеберханалар - оқушыларды техникалық еңбекке оқытуға, факультативтік және үйірме жұмыстарын жүргізуге арналған мектептегі арнайы орын. Оны жасағанда және онда оқушылармен жұмыс істегенде денсаулық пен жұмысқа жағдай жасауға қажет техникалық, санитарлық және гигиеналық қауіпсіздік ережелері сақталады. Оқушылардың жеке жұмыс орнында өнімді қолмен дайындағанда қолдануға арналған шеберме үстел, түрлі электрлік техника, графикалық жұмыстарға арналған үстел қойылады. Ұжымдық қолдануға арналған мектептік шеберхана жұмыс орындары білдектермен (токарлық,жонғылық, бұрғылау, қайрау т.б.), кермелеу шкафтарымен жабдықталады; кермелеу қорабы бар дәнекерлеу мен куйдіру орындары бөлініп қойылады. Мұгалімнің жұмыс орнында жұмыс үстелі, көрнекілік шеберме үстел, сызу құралдары бар сынып тақтасы болады.Орысша-қазақша түсіндірме сөздік: Педагогика / О 74 Жалпы редакциясын басқарған э.ғ.д., профессор Е. Арын - Павлодар: "ЭКО" ҒӨФ. 2006. - 482 б.  ISBN 9965-808-85-6

Дереккөздер

Санат:Педагогика
Санат:Терминология